Cession of Catoecic Land
Material: papyrus
Place: Oxyrhynchites
Categories: Abtretung
Land
Geld
ὡμολ 
 [ἔτ]ους δευτέρου Αὐτοκρά[το]ρος Καίσαρος Τίτου [Α]ἰλίου Ἁδρια[ν]οῦ Ἀντωνείνου Σεβαστοῦ Εὐσεβοῦς, Παῦνι ζ, ἐν Ὀξυρύγχων πόλ τῆς Θηβαΐδος. 
ὁμολογεῖ Σαραπίων Ἀδράστου τοῦ Διονυσίου μητρὸς Ἀρσ[ι]νόης Θέωνος ἀπʼ Ὀ[ξ]υρύγχων πόλεως τῷ ἑαυτοῦ ὁμογνησίῳ ἀδελφῷ Θέωνι ἀπὸ τῆς αὐτῆς πόλεως ἐν ἀγυιᾷ παρακεχωρηκέναι αὐτῷ 
ἀφʼ ὧν ἔχει προσαπογραφέντων ὑπʼ αὐτοῦ εἰς τὸ τῶν ἐνκτήσεων βιβλιοφυλάκιον τῇ τετράδι τοῦ ἐνεστῶτος μηνὸς Παῦν[ι] πατρικῶν κεκληρωμένων ὑπʼ αὐτοῦ ἐξ ἧς πεποίηται σὺν τῷ αὐτῷ ἀδελ
φῷ αὐτοῦ Θέω[νι] καὶ ἑτέροις αὐτῶν ὁμογνησίοις ἀδελφοῖς Δίῳ καὶ Ἀδράστῳ καὶ ἑτέρῳ Δίῳ καὶ Εὐδαίμονι καὶ Ζωΐδι τῇ καὶ Νεμεσοῦτι καὶ Διδύμῃ διὰ τοῦ αὐτοῦ μνημονείου τῷ τρισκαιδεκάτῳ ἔτει 
θεοῦ Τραϊανοῦ Φ[α]μενὼθ διαιρέσεως περὶ Τααμίρη τῆς Θμοισεφὼ τοπαρχίας ἐκ τοῦ Ἀλέξωνος κλήρου ἀφʼ ὧν ἦξαν εἰς διαίρεσιν ἐκ τοῦ αὐτοῦ κλήρου ἀρουρῶν δεκαεννέα τάς τε πρότερον τῆς τηθίδος 
αὐτοῦ Ζωΐδος [τ]ῆς κα[ὶ] Νεμεσοῦτος, ὡς καὶ διὰ τῆς διαιρέσεως ἀνελήμφθησαν, ἀρούρας πέντε  οὔσας κατοικικῆς καὶ ὠνημένης εἰ[ς κ]ατοικίαν, ἃς δηλοῖ ὁ ὁμολογῶν εἶναι ἐν μιᾷ  σφραγεῖδι καὶ τὰς πρότε
ρον τοῦ κατὰ πατέρ[α αὐτοῦ πά]ππου Διονυσίου Δίου δύο  οὔσας ὠνημένης εἰς κατοικίαν, ἃς ὁμοίως δηλοῖ ὁ ὁμολογῶν εἶναι ἐν μιᾷ σφραγεῖδι, τὰς ἐπὶ τὸ αὐτὸ γῆς σειτοφόρου σπορίμου ἐξ ὀρθογωνίου 
ἀρούρας ἑπτὰ  τῶ[ν ἐπετε]ίων τ[ο]ύτων [ἐ]κφορίων ὄντων τοῦ Σαραπίωνος, γείτονες τῶν μὲν ἐν μιᾷ  σφραγεῖδι ἀρουρῶν πέντε  νότου ἐγ μὲν τοῦ ἀπὸ ἀπηλιώτου μέρους Ἀπολλωνίου καὶ Κρονίου ἀμ
φοτέρων Ἀδράσ[του], ἐκ [δ]ὲ τοῦ ἀπ[ὸ] λιβὸς δημοσία γῆ, βορρᾶ [Δ]ημητρίας Διογένους τοῦ καὶ Μνησιθέου, ἀπηλιώτου πλευρισμός, λιβὸς τῆς προγεγραμμένης Δημητρίας καὶ ἑτέρων, τῶν δʼ ἄλλων 
[ἐ]ν τῇ ἑτέρᾳ σφρα[γεῖδι][ ἀρο]υρῶν [δ]ύο  νότου ἐγ μὲν τοῦ ἀπὸ ἀπηλιώτου μέρους γύης, ἐκ δὲ τοῦ ἀπὸ λιβὸς τῆς προγεγραμμένης Δημητρίας καὶ τοῦ ἀδελφιδοῦ αὐτῆς Σαραπίωνος, βορρᾶ τῶν προγεγραμ
μένων Ἀπολλω[νίου κα]ὶ Κρονίου, ἀπηλιώτου ὁ δηλούμενο[ς] πλευρισμός, λιβὸς τῆς προγεγραμμένης Δημητρίας καὶ τοῦ ἀδελφιδοῦ Σαραπίωνος, ἵνʼ ὑπάρχωσι τῷ Θέωνι καὶ τοῖς παρʼ αὐτοῦ μεταλημψο
μένοις αἱ παραχωρούμεναι α[ὐ]τῷ ὡς π[ρ]όκειται ἄρουρα[ι] ἑπτὰ  σὺν τοῖς ἄλλοις τειμίοις κ[α]ὶ φιλανθρώποις κυρίως τὸν πάντα χρόνον· καὶ αὐτόθεν ἀπέχειν τὸν ὁμολογοῦντα Σαραπίωνα παρὰ τοῦ ἀδελ
φοῦ Θέωνος τὰς συμπεφωνημένας ὑπὲρ παραχωρη[τι]κοῦ τῶν αὐτῶν ἀρουρῶ[ν] ἑπτὰ  ἀργυρίου Σεβαστοῦ νομίσματος δραχμὰς τετρακεισχιλίας πεντακοσίας  ἐκ πλήρους καὶ μηθὲν παρασυνγρα
φήσειν τὸν ὁ[μο]λογοῦντα μηδʼ ἄλ[λ]ον ὑπ[ὲ]ρ αὐτοῦ περὶ τὴν παραχώρησιν ταύτην τρ[ό]πῳ μηδενί, ἀλλὰ καὶ ἐ[πά]ναγκον αὐτὸν παρέξασθαι τῷ ἀδελφῷ Θέωνι καὶ τοῖς παρʼ αὐτοῦ τὰς αὐτὰς ἀρούρας ἑπτὰ  
διὰ παντὸς β[εβ]αίας ἀπὸ πάντων πάσῃ βεβαιώσει καὶ κ[α]θαρὰς ἀπὸ μὲν γεωργίας βασιλικῆς καὶ οὐσιακῆς [γῆ]ς καὶ παντὸς εἴδους καὶ ἀπεργασίας καὶ ὑδροφυλακίας χωμάτων καὶ ἀπὸ παντὸς οὑτινοσοῦν ἄλλου, 
ὁμοίως διὰ π[α]ντὸς ἀπό δε δημοσίων καὶ τελεσμάτων πάντων τῶν ἔμπροσθεν χρ[όνων] μέχρι τοῦ ἐν[εστ]ῶτος καὶ αὐτοῦ τοῦ ἐνεστῶτος δευτέρου ἔτους Ἀντωνείνου Καίσαρος τοῦ κυρίου. ἐὰν δέ τι τού
των ὁ ὁμολογῶν παρασυνγραφῇ, ἄκυρον ἔστω καὶ προσαποτεισάτω τῷ παραχωρουμ[έν]ῳ Θέωνι καὶ τοῖς πα[ρʼ α]ὐτοῦ καθʼ ὃ ἐὰν παρασυνγραφῇ εἶδος τό τε βλάβος καὶ ἐπίτειμον ἀργυρίου δραχμὰς χειλίας  καὶ 
εἰς τὸ δημόσιον τὰς [ἴσα]ς καὶ μηθὲν ἧσσον τὰ διωμολογ[η]μένα κύρια ἔστω. κυρία ἡ ἀπο[χ]ή.  ἔτους δευτέρου Αὐτοκράτορος Καίσαρος Τίτου Αἰλίου Ἁδριανοῦ Ἀντωνείνου Σεβαστοῦ 
Εὐσεβοῦς, Παῦνι ζ. διὰ Χαιρήμον[ο]ς τοῦ σὺν ἄλλοις ἐπιτηρητοῦ κεχρημάτισται.  Σαραπίων ὁ σὺν ἄλλο ὑποσχό ἐπηκολ.